nb da da da da af de de fr en de da da da da da da fr sv da nl de da da nn da da da da da da da da da da da de id da da de en de en da de nb de nb da da da da da da da de de de da da nb da da da da sv da da da da da da da da da da da da da da da da da da da da da da da de da da da da da da da en nl nl da da sv sv da da da da da da en da da sv da da de nb en ca de da sv nb da it nn ia da cs da da da de da nb zh la en en nl da en sv da da da da da da da sv da sv sv da da da da da
Skal jeg have tilladelse til min aktivitet?
Græsning og helårsgræsning i naturen
Urørt skov på statens arealer
Hvordan bliver et naturprojekt til?
Naturgenopretning ved Fjederholt Å blev gennemført i perioden 2007-2012
Fjederholt Å er godt 24 km lang og beliggende syd for Herning. Åen har sit udspring ved Harrild Hede og udløber i Rind Å, der med flere sidetilløb udløber i Skjern Å, der ender i Ringkøbing Fjord. Både Skjern Å og Ringkøbing Fjord er udpeget som Habitatområder (H 61 og H62).
Projektområdet omfattede ca. 124 ha langs åløbet og ånære arealer, samt ca. 5 km af åstrækning fra Kølkjær dambrug til udløbet i Rind Å. Projektet blev finansieret af den Særlige Vand- og Naturindsats, også kaldet ”Miljømilliarden” og af Vandmiljøplan III-midler.
Beliggenhed af projektområdet (rød streg), samt de to dambrug inden for dette (stjerne).
I 2007 satte Naturstyrelsen gang i et projekt, med det overordnede formål at reducere tilledningen af næringsstoffer til Skjern Å og Ringkøbing Fjord (den samlede effekt blev vurderet til ca. 14 ton pr. år og 1 tons fosfor samt okker), at skabe ny natur samt at forbedre de rekreative muligheder i området.
Projektet har omfattet følgende hovedelementer:
Fjernelse af 2 spærringer
Hævning af vandstanden i å og ånære arealer ved samtidig udbedring af eksisterende gydebanker
Udlæg af 2 stier og en P-plads
Projektet var udpeget som indsatsområde under den Særlige Vand- og Naturindsats, hvilket muligjorde opkøb af foderrettigheder for Kølkjær Fiskeri og Kideris Dambrug, og dermed nedlæggelse af de to dambrug og stemmeværker i åen.
Naturstyrelsen har haft projektansvaret, og har under hele forløbet samarbejdet tæt med Herning Kommune, der havde den primær kontakt til lodsejerne. Herning Kommune har haft stor og helt konkret indflydelse på projektet, f.eks. ved at søge VMP-III midler hjem til medfinansiering af projektet.
En følgegruppe bestående af DN, Sportsfiskerforbundet, Grønne Råd, Herning Museum og 4 lodsejere ved Fjederholt Å har været inddraget gennem hele projektforløbet.
I forbindelse med naturgenopretningsprojektet blev Kideris Dambrug og Kølkær Fiskeri nedlagt. Stemmeværk og tilhørende omløbsstryg blev fjernet, så fiskene og alt øvrigt liv i åen kan vandre frit. Det fald, der tidligere blev afviklet over stemmeværket, blev afviklet over de opstrøms beliggende vandløbsstrækninger, hvoraf delstrækninger blev genslynget. De tidligere dambrugsarealer blev genetablerede som vandløbsnær naturarealer.
Desuden blev vandløbsbunden hævet på en længere strækning. Bundhævningen skete ikke som en generel opfyldning, men i stedet ved udlægning af sten og grus 17 steder i åen. De udlagte stenmaterialer blev udformet som gydebanker. Hensigten med disse tiltag var:
dels forbedre gydemulighederne for vandløbets dyr, incl. fisk og
dels at gøre engene mere våde, hvorved de bedre ville være i stand til at omsætte tilført kvælstof.
Disse tiltag skulle tilsammen bidrage til at forøge variationen i vandløbet og dermed forbedre vandløbskvaliteten og gydemulighederne for laks (udpegningsgrundlag i H61).
Okkertilførslen til Fjederholt å var et stort problem, som følge af tidligere uddybning og vandstandssænkning på de ånære arealer (jordens pyritindhold iltes og der frigives jern). Disse problemer blev afhjulpet ved udvidelse af okkerbassin i tilløbet ”Låsevase Bæk” og endelig ved slyngning af delstrækninger på i alt 994 meter af tilløbet ”Langs med Åen”, hvorved vandhastigheden sænkes og okkeren bundfældes.
I forbindelse med projektet blev en anlagt en 1,3 km sti til cyklende og gående fra Okkelsvej i nord til Hedegårdsvej i syd langs jernbanen. Desuden blev etableret en P-plads samt en rekreativ rasteplads med bænke og borde, hvor Stokkildhovedvej passerer Fjederholt Å.
2009, januar - Teknisk og biologisk forundersøgelse.
2009, januar - Orientering af lodsejere.
2010, november – Detailprojektering færdig.
2011 – Anlægsarbejder og friluftsanlæg (stier og opholdsarealer).
2019-2020 - Tilretning af projektet som følge af projekteringsfejl i det oprindelig projekt.
Før og efter realisering
Slyngning Langs med Åen 2010
Slyngning Langs med Åen 2012
Okkerproblemer i det øvre vandløb i 2007
Udbedring af gydebanker i 2020 som følge af projekteringsfejl i det oprindelige projekt.
Udbedring af gydebanker i 2020 som følge af projekteringsfejl i det oprindelige projekt.
Ved Fjederholt Ås udløb i Rind Å findes et omfattende offentligt stisystem, der er beskrevet i Herning Kommunes folder ”Stisystemet fra Rind til Arnborg”. Ved at etablere en kortere natursti blev der en forbindelse fra Skærbæk by til dette stisystem, og dermed blev området åbnet for besøgende.
Stier vist med lilla markering - stjerne viser broen ved Fjederholt å.
Parkeringsplads ved Stokkildhovedvej vist med stjerne.
Forundersøgelse 2008 Vælg i listen Teknisk forundersøgelse 2009 Bilag 4.1 - Fredede områder Bilag 5.1. a del I Afvandingsmæssige forhold sommer Bilag 5.1 a del II - Afvandingsmæssige forhold sommer Bilag 5.1 b del I - Afvandingsmæssige forhold vinter Bilag 5.1 b del II - Afvandingsmæssige forhold vinter Bilag 5.2 - okkerundersøgelse Bilag 5.3 - Okker Hesselbjerg Bæk Bilag 5.4 - Okker Låsevase Bæk Bilag 5.5 - Okker Trindkjær Bæk Bilag 5.6 - Okker Kollund Bæk Bilag 5.7 - Okker Fjederholt å Bilag 5.8 del I - §3 Bilag 5.8 del II- §3 Bilag 5.9 - Arkæologi og kulturhistorie Bilag 6.1 - Forslag til naturstier Bilag 6.2 del I - Forslag fremtidig afgræssede enge Bilag 6.2 del II - Forslag til afgræssede enge Bilag 7.1 a del I - Afvandingsmæssige forhold scenarie 1 sommer Bilag 7.1 a del II - Afvandingsmæssige forhold scenarie 1 sommer Bilag 7.1 b del I - Afvandingsmæssige forhold scenarie I Vinter Bilag 7.1 b del II - Afvandingsmæssige forhold scenarie I Vinter Bilag 7.2 a del I - Afvandingsmæssige forhold scenarie 2 Sommer Bilag 7.2 a del II - Afvandingsmæssige forhold scenarie 2 Sommer Bilag 7.2 b del I - Afvandingsmæssige forhold scenarie 2 Vinter Bilag 7.2 b del II - Afvandingsmæssige forhold scenarie 2 Vinter Bilag 7.3 - længdeprofiler
Detailprojekter Vælg i listen 2011 - Detailprojekt Fjederholt 2019 - Detailprojekt Fjederholt Å 2019 - VVM-screeningsskema, vandløbsrest i Fjederholt Å 2019 - Tilladelse til vandløbsrestaurering i Fjederholt Å
Særlig Vand- og Naturindsats (SVNI)
Ringkøbing Fjord og Skjern å
Jes Philipsen Schmidt (afdød)
og Martin Nissen Nørgård
Naturstyrelsen anbefaler, at henvendelse til Naturstyrelsen sker via e-boks, hvis din henvendelse indeholder personfølsomme eller fortrolige oplysninger.
Hvor andet ikke er angivet, er billeder på siden fra colourbox.com
Sender du os en e-mail, vil den blive gemt i vores digitale sagsbehandlingssystem. Læs mere
Indsæt søgeord for at søge på hjemmesiden
Indsæt søgeord for at søge på hjemmesiden